**Lispeszentadorján Község Önkormányzata Képviselő-testületének**

**9/2017. (X. 3.) önkormányzati rendelete**

**a Bursa Hungarica Felsőoktatási Önkormányzati Ösztöndíjpályázat elbírálásának szabályairól**

Lispeszentadorján Község Önkormányzatának Képviselő-testülete, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában foglalt felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőrendeletet alkotja.

**A rendelet célja**

1. **§**

A Bursa Hungarica Felsőoktatási Önkormányzati Ösztöndíjrendszer célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása.

**A rendelet hatálya**

**2. §**

Lispeszentadorján Község Önkormányzata, a Bursa Hungarica Felső oktatási Önkormányzati Ösztöndíjpályázat keretében, az önkormányzat költségvetésének terhére ösztöndíj támogatásban részesíti az önkormányzat területén állandó bejelentett lakóhellyel rendelkező, hátrányos szociális helyzetű felsőoktatási intézményben tanuló hallgatókat, akik a pályázati kiírásban és e rendeletben foglalt feltételeknek megfelelnek.

**A támogatás formája**

**3. §**

(1) Az önkormányzat a pályázatok elbírálása során a pályázót 3.000.- és 5.000.- forint közötti havi támogatásban részesíti, vagy a pályázó támogatási igényét elutasítja.

(2) A támogatás pénzügyi fedezetét az Önkormányzat a mindenkori éves költségvetésében biztosítja.

**A pályázat benyújtása**

**4.§**

(1) A pályázatok benyújtása az adott évi pályázati rendszer Általános Szerződési Feltételeiben meghatározottak szerint a Bursa Hungarica Elektronikus Pályázatkezelési és Együttműködési Rendszerben (továbbiakban: EPER-Bursa rendszer) rögzített és onnan kinyomtatott pályázati űrlappal történik. A pályázatokat a Bázakerettyei Közös Önkormányzati Hivatalban kell benyújtani.

(2) A pályázatok benyújtásának és elbírálásának határideje az adott évi pályázati rendszer Általános Szerződési Feltételeiben meghatározottak szerint kerül kiírásra.

(3) Az Önkormányzat köteles gondoskodni a pályázati kiírás megfelelő időben történő közzétételéről.

**A jogosultság feltételei**

**5. §**

(1) Ösztöndíjban az a hallgató részesülhet:

a) aki a pályázatban előírt feltételeknek megfelel,

b) akinek a családjában az egy főre jutó jövedelem nem haladja meg a mindenkori öregségi nyugdíj legkisebb összegének 700%-át *(2017-ben: 199.500.- Ft),*

c) aki a Hivatalba a pályázatát határidőre benyújtotta, és a pályázat kötelező mellékleteit hiánytalanul csatolta

(2) A jogosultság elbírálásához a következő igazolásokat kell becsatolni:

a) Az EPER Bursa rendszerben kitöltött pályázati űrlap aláírva

b) a Felsőoktatási intézmény igazolását arról, hogy a pályázó a pályázati kiírásban felsorolt képzési formák valamelyikében részt vesz

c) a pályázó rászorultságának igazolására köteles becsatolni saját és a vele egy háztartásban élők jövedelemigazolásait.

d) a pályázó és vele közös háztartásban élők vagyonnyilatkozatait

(3) Az Önkormányzat, a kérelmező és családja vagyoni helyzetének vizsgálatát rendelheti el, amennyiben valószínűsíthető, hogy a kérelmező életkörülményei nem felelnek meg a jövedelemnyilatkozatban szereplő adatoknak. A vagyoni helyzet vizsgálata céljából, a Szociális ügyintéző a kérelmező bejelentett lakóhelyén környezettanulmányt készít.

Amennyiben a környezettanulmány megállapítja, hogy a pályázó életkörülményei nem felelnek meg a jövedelemnyilatkozatban foglaltaknak, abban az esetben a szereplőadatok valótlansága miatt a pályázat elutasítható.

(4) A képviselő-testület, különös méltánylást érdemlő esetben a 5.§ (1) bekezdés b) pontjában meghatározott jövedelemhatártól el lehet tekinteni.

**Az ösztöndíjpályázatok elbírálása**

**6. §**

(1) A pályázatok benyújtásának határidejét követően a beérkezett pályázatokat a szociális ügyintéző készíti előképviselő-testületi döntésre. A Képviselő-testület a határidőn belül benyújtott, formailag megfelelő pályázatok elbírálása alapján dönt a támogatás odaítéléséről, vagy a pályázó támogatási igényét elutasítja.

(2) A képviselő-testület indoklással ellátott határozatot hoz a pályázatból kizárt pályázatok és a támogatott pályázatokról egyaránt.

(3) A pályázatok elbírálásánál elsőbbséget élvez az a pályázó aki(nek)

a) árva vagy félárva,

b) valamilyen krónikus betegségben szenved, vagy családban folyamatos ellátást igénylőbeteg van,

c) szülője vagy gondviselője munkanélküli vagy nyugdíjas,

d) gyermeke van,

e) családjában lévő eltartottak száma három vagy annál több,

f) családjában az egy főre jutó nettó átlagjövedelem a mindenkori öregségi nyugdíj legkisebb összegének 250%-át nem haladja meg,

e) kollégiumi ellátásra jogosult, de helyhiány miatt abban nem részesült

f) szülője vagy gondviselője egyedülállónak minősül.

(4) A pályázó a Képviselő-testület döntése ellen fellebbezéssel nem élhet.

(5) A Képviselő-testület döntéséről írásban értesíti a pályázókat.

(6) Az önkormányzat az általa támogatásban részesített ösztöndíjasok listáját az elbírálást követően nyilvánosságra hozza.

**Az ösztöndíj igénybevételének és folyósításának szabályai**

**7. §**

(1) **„B” típusú ösztöndíjpályázatra** azok a települési önkormányzat területén lakóhellyel rendelkező, hátrányos szociális helyzetű fiatalok jelentkezhetnek, akik:

- utolsó éves, érettségi előtt álló középiskolások; vagy

**-** felsőfokú diplomával nem rendelkező, felsőoktatási intézménybe még felvételt nem nyert érettségizettek; és a

- következő tanévtől kezdődően felsőoktatási intézmény keretében teljes idejű (nappali munkarend) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni.

Nem részesülhet ösztöndíjban az a pályázó, aki:

* a Magyar Honvédség és a rendvédelmi feladatot ellátó szervek hivatásos és szerződéses állományú hallgatója
* doktori (PhD) képzésben vesz részt
* kizárólag külföldi intézménnyel áll hallgatói jogviszonyban.

A pályázók közül csak azok részesülhetnek ösztöndíjban, akik a következő tanévben először nyernek felvételt felsőoktatási intézménybe, és tanulmányaikat ugyanazon tanévben ténylegesen megkezdik.

Az ösztöndíj-folyósítás feltétele, hogy a támogatott pályázó hallgatói jogviszonya a következő tanév első félévében megfeleljen a pályázati kiírásnak. Amennyiben a támogatott pályázó hallgatói jogviszonya nem felel meg a pályázati kiírásnak, a támogatott az ösztöndíjra való jogosultságát elveszíti.

Az ösztöndíj csak azokban a hónapokban kerül folyósításra, amelyekben a pályázó beiratkozott hallgatója a felsőoktatási intézménynek.

Az ösztöndíj időtartama 3x10 hónap, azaz hat egymást követő tanulmányi félév.

Az önkormányzatok egy tanulmányi félévre egy összegben utalják át a Támogatáskezelő Bursa Hungarica számlájára a támogatott hallgatók öt havi önkormányzati támogatási összegét.

(2) „**A” típusú ösztöndíjpályázatra** azok a települési önkormányzat illetékességi területén lakóhellyel rendelkező, hátrányos szociális helyzetű felsőoktatási hallgatók jelentkezhetnek, akik felsőoktatási intézményben (felsőoktatási hallgatói jogviszony keretében) teljes idejű (nappali munkarend), alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőfokú, illetve felsőoktatási szakképzésben folytatják tanulmányaikat.

Nem részesülhet ösztöndíjban az a pályázó, aki:

* a Magyar Honvédség és a rendvédelmi feladatot ellátó szervek hivatásos és szerződéses állományú hallgatója
* doktori (PhD) képzésben vesz részt
* kizárólag külföldi intézménnyel áll hallgatói jogviszonyban.

Az ösztöndíjat minden pályázati fordulón újra kell pályázni.

Az ösztöndíj időtartama 10 hónap, azaz két egymást követő tanulmányi félév.

Az önkormányzatok egy tanulmányi félévre egy összegben utalják át a Támogatáskezelő Bursa Hungarica számlájára a támogatott hallgatók öt havi önkormányzati támogatási összegét.

**Felülvizsgálat**

**8. §**

(1) „A” és „B” típusú pályázat esetén a képviselő-testület a megállapított ösztöndíjat visszavonja, ha az ösztöndíjban részesülő elköltözik a településről. Az ösztöndíjat határozattal, a következő tanulmányi félévtől ható hatállyal lehet megvonni.

(2) „B” típusú pályázat esetén az ösztöndíjban részesülők szociális rászorultságát a képviselő-testület minden év október hónapjában felülvizsgálja. A felülvizsgálathoz jövedelemnyilatkozatot kell benyújtani az akkori körülményeknek megfelelően. Amennyiben az ösztöndíjban részesülő szociális rászorultsága már nem áll fenn, az ösztöndíjat határozattal, a következő tanulmányi félévtől ható hatállyal lehet megvonni.

**Záró rendelkezések**

**9. §**

(1) E rendelet a kihirdetés napján lép hatályba.

(2) E rendelet hatályát veszti 2018. szeptember 30. napján.

(3) A rendelet a helyben szokásos módon kihirdetésre kerül.

Lispeszentadorján 2017. szeptember 25.

Árkus Béla dr. Resch Karolina

polgármester jegyző

A rendeletet a mai napon kihirdettem.

Bázakerettye, 2017. október 3.

dr. Resch Karolina

jegyző